**Ansøgning om lokal efterskolestøtte**

Familier, som har svært ved at finansiere et efterskoleophold, har mulighed for at søge om lokal efterskolestøtte. Det er den del af familien, hvor eleven har folkeregisteradresse ved skoleårets start, som kan søge om støtten.

Det er efterskolen, der administrerer den lokale efterskolestøtte og som foretager en individuel vurdering af hver enkelt ansøgning. Der kan tidligst søges om lokal efterskolestøtte i april måned forud for skolestart. Skolen behandler ansøgningerne efterhånden, som vi modtager dem og bestræber os på en svartid på 14 dage.

I vurderingen indgår typisk følgende faktorer:

* Familier med lav indkomst
* Familier med sociale udfordringer (arbejdsløshed, sygdom eller lignende)
* Familier, der er blevet ramt af betydelig indkomstnedgang mellem beregningsåret og skoleåret.

Lokal efterskolestøtte tildeles som udgangspunkt med et støttebeløb på mellem 200 – 500 kr. pr. uge (i 42 uger).

**Ansøgning om lokal efterskolestøtte**

Elevens navn:

Årgang på skolen:

Husstandens beboere, navn(e):

Yder kommunen tilskud til egenbetalingen?:

Vedhæft årsopgørelse(r) fra sidste år og forskudsopgørelse(r) for dette år.

Beskriv her årsagen til jeres ønske om ekstra støtte:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato og underskrift, forældre/værge

Ansøgningen mailes til Lundby Efterskole på adm@lundbyefterskole.dk